
Către,




BIROUL PERMANENT AL




CAMEREI DEPUTAȚILOR
 
Vă înaintăm, alăturat, RAPORTUL asupra Legii pentru modificarea şi completarea alin.(1) al art.3 din Ordonanţa Guvernului nr.71/2002 privind organizarea şi funcţionarea serviciilor publice de administrare a domeniului public şi privat de interes local, trimisă Comisiei pentru administraţie publică şi amenajarea teritoriului spre reexaminare, ca urmare a cererii Președintelui României, potrivit art.77 alin.(2) din Constituția României, cu  adresa  nr. Plx. 772/2015/2016 din 29 martie 2016, înregistrată cu nr.4c-6/132 din 31 martie 2016.
PREŞEDINTE,
Victor Paul DOBRE

RAPORT 
asupra Legii  pentru modificarea şi completarea alin.(1) al art.3 din Ordonanţa Guvernului nr.71/2002 privind organizarea şi funcţionarea serviciilor publice de administrare a domeniului public şi privat de interes local

În conformitate cu prevederile art. 137 din Regulamentul Camerei Deputaţilor, republicat, Comisia pentru administrație publică și amenajarea teritoriului a fost sesizată spre dezbatere în fond, cu Legea pentru modificarea şi completarea alin.(1) al art.3 din Ordonanţa Guvernului nr.71/2002 privind organizarea şi funcţionarea serviciilor publice de administrare a domeniului public şi privat de interes local,  aflată în procedură de reexaminare, ca urmare a cererii Președintelui României, potrivit art. 77 alin.(2) din Constituția României, trimisă cu adresa nr.Plx. 772/2015/2016 din 29 martie 2016,  înregistrată cu nr.4c-6/132 din 31 martie 2016.
Potrivit prevederilor art.75 din Constituţia României, republicată şi ale art.92 din Regulamentul Camerei Deputaţilor, republicat, Camera  Deputaţilor este Cameră decizională.
Senatul a admis cererea de reexaminare a Președintelui României și a respins Legea pentru modificarea şi completarea alin.(1) al art.3 din Ordonanţa Guvernului nr.71/2002 privind organizarea şi funcţionarea serviciilor publice de administrare a domeniului public şi privat de interes local în ședința din 21 martie 2016.

Legea supusă dezbaterii are ca obiect de reglementare completarea alin.(1) al art.3 din Ordonanța Guvernului nr.71/2002, cu o nouă literă, lit.(o), în sensul introducerii în rândul serviciilor de administrare a domeniului public și privat destinate unor nevoi ale comunităților locale și a activităților ce țin de păstrarea, conservarea, restaurarea, legarea, prelucrarea arhivistică și utilizarea documentelor cu valoare practică, acțiuni ce urmează să fie desfășurate de către operatori economici cu capital al unităților administrativ teritoriale autorizați în prestarea de servicii arhivistice, în condițiile Legii arhivelor naționale.
În conformitate cu prevederile art.61 din Regulamentul Camerei Deputaţilor, republicat, membrii Comisia a reexaminat iniţiativa legislativă sus menţionată și cererea de reexaminare a Președintelui României în şedinţa din data de 4 octombrie 2016.
Din numărul total de 20 de membri ai Comisiei au participat la şedinţă  17 deputaţi.

La dezbaterile care au avut loc au participat în calitate de invitați, în conformitate cu prevederile art.55 din Regulamentul Camerei Deputaţilor, republicat, doamna Alina Pavelescu - director adjunct Arhivele Naționale și Cristina Manda - subsecretar de stat în cadrul Ministerul Administrației și Internelor.
Conform cererii de reexaminare, se consideră că se impun intervenții legislative suplimentare în conținutul altor norme ale Ordonanței Guvemului nr.71/2002, intervenții care să permită conturarea unui regim juridic distinct pentru acest tip de servicii, pe de o parte, și identificarea elementelor lui comune cu celelalte servicii de administrare a domeniului public și privat, pe de altă parte. In caz contrar, soluția legislativă propusă prin legea transmisă la promulgare apare ca neavând legatură cu obiectul de reglementare al actului normativ supus modificării. 

Totodată se apreciază că, aceasta normă pare a avea un caracter imperativ, fiind unica opțiune a fiecăreia dintre unitățile administrativ - teritoriale. Așadar, ar putea rezulta că fiecare autoritate a administrației publice locale va fi obligată să înființeze câte o societate comercială pe acțiuni cu capitalul unității administrativ - teritoriale, care va desfășura activități de păstrare, conservare, restaurare, legare, prelucrare arhivistică și utilizare a unor documente. In acest sens, se semnalează că această normă este de natură a aduce atingere principiului autonomiei locale și vine în contradicție cu ansamblul dispozițiilor cuprinse atât în Ordonanța Guvernului nr.71/2002, cât și în Legea Arhivelor Naționale nr. 16/1996, ce instituie în această materie dispoziții cu caracter supletiv, potrivit cărora rămâne la latitudinea autorității administrației publice locale atât alegerea formei de gestiune a serviciilor de administrare a domeniului public și privat, cât și a modalității de organizare a operatorilor fumizori/prestatori de astfel de servicii.

Din aceeași perspectivă a clarității normei instituite, se apreciază că nici sfera documentelor vizate de noul domeniu al serviciilor de administrare a domeniului public și privat nu este clar delimitată, considerându-se că se impun intervenții legislative suplimentare, absența acestora putând genera interpretări diferite cu privire la sfera documentelor ce vor putea fi gestionate de către operatorii economici cu capitalul unităților administrativ - teritoriale prin prisma satisfacerii interesului public local.
In urma dezbaterii și a opiniilor exprimate, membrii Comisiei au hotărât, cu majoritate de voturi (un vot împotrivă), admiterea cererii de reexaminare și respingerea Legii pentru modificarea şi completarea alin.(1) al art.3 din Ordonanţa Guvernului nr.71/2002 privind organizarea şi funcţionarea serviciilor publice de administrare a domeniului public şi privat de interes local.
În raport de obiectul şi conţinutul său, propunerea legislativă face parte din categoria legilor ordinare.
        PREŞEDINTE,




     SECRETAR,
 
       Victor Paul DOBRE


                   Radu BABUȘ




Șef serviciu, Sofia Chelaru
Consilier parlamentar, Nicoleta Toma
PAGE  
3

